অরোরা স্নো একজন সাবেক মার্কিন পর্নোগ্রাফিক অভিনেত্রী, পরিচালক ও কলাম লেখিকা।  তিনি ২০১১ সালে এক্সআরসিও হল অফ ফেম এবং ২০১৭ সালে এভিএন হল অফ ফেমে অন্তর্ভুক্ত হয়েছেন।   প্রারম্ভিক জীবন  তিন ভাইবোনের মধ্যে স্নো সবার বড়। তার মা একাই তাদেরকে বড় করেছেন।   পেশাজীবন   প্রাপ্তবয়স্ক চলচ্চিত্র  মাত্র এক বছর কাজ করার পরিকল্পনা নিয়ে ১৮ বছর বয়সে স্নো পর্নোগ্রাফিক শিল্পে যোগ দেন।  তার প্রথম পেশাদার চলচ্চিত্রগুলোর মধ্যে  এড পাওয়ার্স প্রযোজিত মোর ডার্টি ডেবিউট্যান্টস ১৫২ উল্লেখযোগ্য।  ২০০৩ সালের মে থেকে ২০০৫ সালের মে পর্যন্ত তিনি সিন সিটির একজন চুক্তিবদ্ধ অভিনেত্রী ও পরিচালক ছিলেন। এই প্রতিষ্ঠানটির জন্য অ্যাসপ্লয়টেশনস চলচ্চিত্রের মাধ্যমে পর্নোগ্রাফিক চলচ্চিত্র পরিচালনায় তার অভিষেক হয়। স্নো প্লেবয় টিভিতে প্রাইভেট কলস-এর সঞ্চালিকা ছিলেন।  ২০১০ সালের জুলাই মাসে তিনি জন স্ট্যাগ্লিয়ানোর বিরুদ্ধে অশ্লীলতার মামলা নিয়ে অ্যাডাল্ট ভিডিও নিউজ-এর জন্য একটি প্রতিবেদন তৈরী করেছিলেন।  নিজের বেশিরভাগ দৃশ্যে কনডম ব্যবহার না করা সত্ত্বেও তিনি সমস্ত পর্নোগ্রাফিক চলচ্চিত্রে কনডম ব্যবহার বাধ্যতামূলক করা নিয়ে ২০১২ সালে লস অ্যাঞ্জেলেসে মেজার বি ভোটের পক্ষে ছিলেন।  পর্নোগ্রাফিক শিল্পে দশ বছর কাজ পর ২০১১ সালে তিনি এই শিল্প ছেড়ে লস অ্যাঞ্জেলেস থেকে মিসৌরি অঙ্গরাজ্যের ম্যকন শহরে চলে যান।   মূলধারার গণমাধ্যম   স্নো ২০০২ সালের পূর্ণদৈর্ঘ্য চলচ্চিত্র দ্য রুলস অফ অ্যাট্রাকশন-এ ক্ষুদ্র একটি চরিত্রে অভিনয় করেছেন। এছাড়া জুড অ্যাপাটোর চলচ্চিত্র সুপারব্যাড-এর খন্ডাংশেও তাকে দেখা গেছে। ২০১০ সালের ৬ জানুয়ারি, তিনি ১০০০ ওয়েজ টু ডাই-এর "ডেথ অন অ্যারাইভাল" পর্বে উপস্থিত ছিলেন। সেখানে তিনি "ওয়ে টু ডাই #৪৪৪: ডেডলিয়েস্ট মাঞ্চ" সেগমেন্টে খাবারযোগ্য অন্তর্বাস নিয়ে আলোচনা করেন।  ২০১৩ সালের ১২ মার্চ, দ্য ইয়াং টার্কস-এ তিনি পর্নোগ্রাফিতে বর্ণবাদ এবং কিছু ককেশীয় পর্নোগ্রাফিক অভিনেত্রীর ইন্টাররেশিয়াল সেক্স সিন করতে অস্বীকার করার কারণ নিয়ে আলোচনা করেন।  তিনি দ্য ডেইলি বিস্ট এবং গ্ল্যামমনিটরে পর্ন শিল্প এবং নারী বিষয়ক নিবন্ধ লিখেছেন।  তিনি ২০১৪ সালের ৬ মার্চ হার্ভার্ড ল স্কুলে "সেক্স, ড্রাগস, অ্যান্ড রোলিং ডাইস: দ্য রেগুলেশন অফ ভাইস" এবং ২০১৫ সালের ১৯ মার্চ ইউনিভার্সিটি অফ সাউথ ক্যারোলিনা স্কুল অফ ল-এ "ভাইস, পর্ন অ্যান্ড আমেরিকান কালচার" শীর্ষক বক্তৃতা দিয়েছিলেন।  ব্যক্তিগত জীবন স্নো ২০১৩ সালের সেপ্টেম্বরে দ্য ডেইলি বিস্ট-এ "আ পর্ন স্টার'স লেটার টু হার আনবর্ন সান" শিরোনামে একটি নিবন্ধ লেখেন। সেখানে তিনি পর্নশিল্পে কাজ করার নিজের সিদ্ধান্তকে তার অনাগত ছেলেসন্তানের প্রতি লেখা একটি চিঠি আকারে ব্যাখ্যা করেন। চিঠিটি দ্রুতই ইন্টারনেটে ব্যাপকভাবে ছড়িয়ে যায়। তিনি ২০১৩ সালের ডিসেম্বরে তার ছেলেসন্তানের জন্ম দেন। স্নোর বাবা তার পেশা সম্পর্কে জানার পর গর্বিত বলে জানান।   পুরস্কার   ২০০২ এক্সআরসিও পুরস্কার - বেস্ট থ্রিসেক্স সিন (আপ ইওর অ্যাস ১৮) মিস্টার মার্কাস ও লেক্সিংটন স্টিলের সাথে যৌথভাবে  ২০০২ এক্সআরসিও পুরস্কার - বেস্ট গ্রুপ সেক্স সিন (গ্যাংব্যাং অডিশনস ৭)  ২০০২ এক্সআরসিও অ্যাওয়ার্ড - ক্রিম ড্রিম  ২০০৩ এক্সআরসিও অ্যাওয়ার্ড - বেস্ট থ্রিসেক্স সিন (ট্রেইন্ড টিন্স) গেজ ও জুলস জর্ডানের সাথে  ২০০৩ এভিএন পুরস্কার - বর্ষসেরা নারী অভিনেত্রী   তথ্যসূত্র      বহিঃসংযোগ          বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:মার্কিন পর্নোগ্রাফিক চলচ্চিত্র অভিনেত্রী বিষয়শ্রেণী:মার্কিন পর্নোগ্রাফি চলচ্চিত্র পরিচালক বিষয়শ্রেণী:নারী পর্নোগ্রাফিক চলচ্চিত্র পরিচালক বিষয়শ্রেণী:ক্যালিফোর্নিয়ার চলচ্চিত্র পরিচালক বিষয়শ্রেণী:ক্যালিফোর্নিয়ার পর্নোগ্রাফি চলচ্চিত্র অভিনয়শিল্পী বিষয়শ্রেণী:মার্কিন লেখিকা বিষয়শ্রেণী:২১শ শতাব্দীর মার্কিন নারী